NaiveNeuron/SloPal huggingface dataset:
Grendel, Gábor, podpredseda NR SR (2022-02-23):
Vážené panie poslankyne, vážení páni poslanci, budeme pokračovať v popoludňajšom rokovaní tretieho dňa 58. schôdze Národnej rady Slovenskej republiky v prerušenej rozprave o návrhu na vyslovenie nedôvery členovi vlády Slovenskej republiky Romanovi Mikulcovi, poverenému riadením ministerstva vnútra, tlač 896. Nasledovať budú faktické poznámky na vystúpenie pána poslanca Fica a potom sa ešte do rozpravy hlási pán spravodajca, pravdepodobne ako posledný. Takže nech sa páči, s faktickou poznámkou pán poslanec Boris Susko. Pána Suska nemáme v sále, takže stráca poradie. Pán poslanec Miroslav Suja. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 896.)
Kuffa, Filip, poslanec NR SR (2020-05-12):
Pán predsedajúci, ďakujem za slovo. Žiadam doplniť program schôdze o nasledovný bod. Uznesenie Národnej rady Slovenskej republiky, ktorým Národná rada Slovenskej republiky zaväzuje vládu SR na predloženie novely zákona v skrátenom legislatívnom konaní, ktorým sa mení bod 18 § 63 zákona č. 351/2011 Z. z. o elektronických komunikáciách v znení neskorších predpisov, ktorým sa upraví oprávnenie úradu verejného zdravotníctva na zber, spracovanie a uchovávanie údajov, ktoré sú predmetom telekomunikačného tajomstva len na osoby, ktorým bola nariadená povinná karanténa alebo boli pozitívne testovaní na COVID-19.
P. Farkas, poslanec: (2002-05-14):
I. Presperín, podpredseda NR SR: Hlasujte. Hlasujte o tomto návrhu, ktorý predniesol pán spoločný spravodajca. (Hlasovanie.) Prítomných je 106 poslancov, za 94, proti nikto, zdržalo sa 9, nehlasovali 3. Konštatujem, že Národná rada pridelila návrh zákona výborom, určila gestorský výbor na prerokovanie návrhu zákona v druhom čítaní. Pokračujeme hlasovaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov (tlač 1523). Prvé hlasovanie predloží pán spoločný spravodajca Pál Farkas. Prosím.
Hrušovský, Pavol, podpredseda NR SR (2010-10-21):
Pán poslanec, predneste návrh a prosím vás, nevykrikujte, páni poslanci, začal som hlasovať o návrhu zákona. Pri hlasovaní nie je možné podávať žiadne návrhy. Nech sa páči, pán poslanec. (Hlasy a šum v sále.)
Laššáková, Jana, podpredsedníčka NR SR (2013-10-16):
Ďakujem, pán minister. Zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor, výbor pre hospodárske záležitosti, poslancovi Michalovi Bagačkovi. Nech sa páči, pán poslanec.
Ľupták, Pavel, poslanec NR SR (2023-11-16):
Vážené kolegyne, kolegovia, pán Prostredník, musím na vás reagovať, aj keď by som chcel reagovať minimálne v hodinovej prednáške, tak to stihnem v tých dvoch minútach. Čo si to tí ultrakonzervatívci? To je prvá vec. Ultrakonzervatívci, ktorí chcú niečo riešiť. To, čo tu presadzujete a čo navrhujete, to znamená v horizonte dvoch generácii zánik štátu. Už dnes máme nízku pôrodnosť a ešte zmiasť deti od predškolského veku a školského, ranného školského nejakou sexuálnou výchovou, ktorá im tak zmätie tie ich dušičky, je niečo úplne choré. Niekedy som bol taký konzervatívny katolík, dnes chodím do kostola veľmi, veľmi zriedka, ale cez to všetko som otec troch dcér, ktoré boli s láskou vychovávané tradičným spôsobom, manželka bola doma, venovala sa deťom a ja som zabezpečoval rodinu po hmotnej stránke. Tieto deti dostali od nás rodičov nejaké vzorce správania a úplne ich skopírovali. Čiže dnes mám 11 vnúčat. Všetky moje deti, všetky moje dcéry majú vysokú školu, sú úspešné, platia dane tomuto štátu a takto bude aj tých 11 vnúčat. Budú úspešní a budú platiť dane tomuto štátu, to znamená rozvoj Slovenskej republiky. Aký prospech v horizonte generácií prinesú štátu dospelí ľudia so zmätenými hlavami, čo sa tých hodnôt, o ktorých vy hovoríte? Dovolím si povedať, že žiadny. My, poslanci Slovenskej republiky, sme ústavní činitelia a našou povinnosťou je plniť poslanecký sľub, a to znamená, zabezpečiť rozvoj štátu aj v horizonte ďalších generácií. Ďakujem za pozornosť. (Potlesk.)
Hrnčiar, Andrej, podpredseda NR SR (2019-12-05):
Pán podpredseda Bugár.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 26 pozmeňujúceho návrhu. Preruším hlasovanie. Je nejaký problém s hlasovaním? Komu nejde? Jasné, no to vám aj tak verím zase. Ešte raz ruším toto hlasovanie o bode, pán poslanec, 26, zruším toto hlasovanie, skontrolujte si, či ste všetci prihlásení pod svojím menom. Veď ešte raz hovorím. Skontrolujte si, či ste prihlásení pod svojím menom, máte tam každý svoje meno? Spúšťam hlasovanie znovu. Prezentujme sa a hlasujme o bode 26 pozmeňujúceho návrhu pána poslanca Galka a Grendela. (Hlasovanie.) Prítomných 141 poslancov, za 30, proti 78, zdržalo sa 33. Tento bod sme neschválili.
Čepček, Martin, poslanec NR SR (2023-03-23):
Ďakujem pekne. Ja podporujem toto uznesenie, lebo si myslím, že Slovensko je suverénny štát. A teraz, pán poslanec, k tebe. Budem citovať, čo si povedal. Povedal si, že chaos a nenávisť v tejto spoločnosti robíme my, ktorí sme konzervatívni, ale nezabudni si spomenúť, pán poslanec, čo si o mne niekoľkokrát napísal na svojich statusoch, že som mentálny kripeľ, že som hovädo len kvôli tomu, že mám iný názor, ako máš ty. Pán poslanec, každý poslanec má právo predkladať zákony a ja to robím a napriek tomu takéto osočovanie z tvojej strany som zažil niekoľkokrát. A ďalej, pán poslanec, princíp vyššieho dobra. To je to, keď propaguješ a nejakým spôsobom zastávať drogy? To je to, to je ten princíp vyššieho dobra? Akože nehnevaj sa. Ďakujem.
Brisudová, Martina, poslankyňa NR SR (2023-06-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Blaha, Ľuboš, podpredseda NR SR (2023-12-18):
Na vaše vystúpenie, pán poslanec, evidujem pätnásť faktických poznámok. Ako prvý sa prihlásil pán poslanec Gábor Grendel. Nech sa páči.
Poliačik, Martin, poslanec NR SR (2014-09-24):
Ste si istý, že ste ho začali, pán predseda?
Grendel, Gábor, podpredseda NR SR (2020-07-15):
S reakciou na faktické poznámky, pán poslanec Stančík.
Hrnčiar, Andrej, podpredseda NR SR (2018-10-17):
Pani poslankyňa Gaborčáková nie je v rokovacej sále, stráca poradie. Pán poslanec Jurzyca.
M. Hort, podpredseda NR SR: (2008-05-15):
Po jej vystúpení potom bude priestor prihlásiť sa do rozpravy ústne. Vidím pána Mikloška, rešpektujem, aj v súlade s rokovacím poriadkom. Nech sa páči, pani poslankyňa.
P. Hrušovský, predseda NR SR: (2004-04-29):
Poprosím teraz pána poslanca Miššíka, člena ústavnoprávneho výboru, aby Národnú radu informoval o stanovisku gestorského ústavnoprávneho výboru k návrhu na skrátené legislatívne konanie.
Sulík, Richard, predseda NR SR (2011-02-11):
Ďakujem. Hlasujte, prosím, teraz. (Hlasovanie.) Prítomných 81 poslancov, hlasovalo 80 za, 1 sa zdržal. Národná rada schválila na návrh vlády prerokovanie tohto vládneho návrhu zákona v skrátenom legislatívnom konaní. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 231/1999 Z. z o štátnej pomoci a ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti. Dávam slovo poslancovi Ondrejovi Matejovi, aby hlasovanie uviedol, nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 251.)
Krajniak, Milan, poslanec NR SR (2016-05-20):
Pán kolega Csicsai, keď som počúval vaše vystúpenie, tak som začal rozmýšľať nad tým, ako ľudstvo mohlo vlastne prežiť, keď pokiaľ viem, ešte môj starý otec, môj otec nemali ani šajnu o tom, že na nejakej potravine má byť napísané, dokedy má byť spotrebovaná a kedy ju treba vyhodiť. Mám pocit, že väčšina ľudí to robí normálnym spôsobom, že tú potravinu otvorí, ovonia, prípadne ochutná alebo pozrie sa, či na nej nie je niečo zelené a zhruba niekoľko desaťtisíc rokov ľudstvo takto prežilo. Ja to nevyčítam – toto, o čom hovorím – priamo vám, ja to vyčítam tým proste neuveriteľne kreatívnym bruselským byrokratickým úradníckym šimľom, ktorí vymýšľajú nové a nové predpisy, ktorými sa normálni ľudia musia riadiť, aj keď by to vedeli urobiť úplne sami a prirodzene a robili to tak tisíce rokov. Ďakujem pekne.
Laurenčík, Milan, podpredseda NR SR (2021-05-11):
Poslednú faktickú poznámku k príspevku pána poslanca Pročku má pán poslanec Milan Kuriak.
Drábiková, Lucia, poslankyňa NR SR (2022-11-08):
Ďakujem. Vážený pán predsedajúci, vážené panie poslankyne, vážení páni poslanci, spoločná správa obsahuje štyri pozmeňujúce návrhy, v rozprave bol podaný jeden pozmeňujúci návrh. Pán predsedajúci, dajte, prosím, hlasovať o bodoch 1 až 4 zo spoločnej správy a to s odporúčaním gestorského výboru schváliť. Upozorňujem, že v rozprave bol predložený pozmeňujúci návrh, ktorý rieši problematiku komplexnejšie.
S. Kahanec, poslanec: (2010-02-05):
Myslím si, že aj problém nezlučiteľnosti nie je celkom jednoduchá kategória a základný záujem, ktorý by tam mal byť, je to, aby sa tento problém riešil systémovo cez všetky druhy volieb a predovšetkým principiálne. A principiálne v tom zmysle, aby keď sa zadefinuje konflikt výkonu jednotlivých mandátov, sa dosiahol cieľ pre korektné, komplexné fungovanie samosprávnej úrovne príslušnej, resp. nemusí to byť úroveň samosprávy, môže to byť aj napríklad fungovanie v rámci Národnej rady, a aby sa dosiahol korektný a dobrý výkon mandátu v prospech obyvateľov, ako som už povedal na začiatku, od obcí počnúc až po úroveň napríklad Národnej rady. Preto aj toto tu konkrétne riešenie považujem, že rieši to síce jeden problém, ale ja sa potom spýtam a položím na rozmýšľanie otázky, ako by to potom malo byť s mandátom napríklad pri voľbách do VÚC, ak budú mať konflikt starostovia mestských častí, ktorí by nemali byť poslancami hlavného mesta. Môžem povedať, že rovnakú výhodu majú aj starostovia a primátori, ktorí sa stanú poslancami regionálneho parlamentu. Majú tú istú výhodu. Budú v konflikte, nebudú v konflikte? Výhodu majú aj starostovia a primátori a podobne aj tu na úrovni Národnej rady. Budú v konflikte, nebudú v konflikte? Keď by som tento problém chcel rozoberať, môžem poukázať na ix možných situácií, ktoré by mohli byť v konflikte. A to nehovorím o tom, že nie je to problém iba starostov a primátora, aby som teraz nehovoril iba o jednej kategórii, lebo je to aj problém iný. Nemajú byť v konflikte napríklad v Národnej rade, keď sú tam vrcholové funkcie manažmentu, čo ja viem, z mesta, z VÚC-ky? Vrcholové funkcie riadiace nie sú v konflikte? Myslím si, že môžu byť v konflikte tak, ako keď tu príde nejaký prednosta alebo nejaký riaditeľ VÚC-ky, tak tieto funkcie takisto sa môžu postaviť do konfliktu. A preto si myslím, že je potrebné, aby sme tieto problémy riešili komplexne a s rovnakým metrom na jednotlivé úrovne ku prospechu dobrého výsledku, to znamená dobrého fungovania samosprávy, bez možnosti manipulácie, ovplyvňovania silnejších pozícií. Ale zároveň si uvedomujem, že je to aj citlivý problém z hľadiska toho, že ten mandát dávajú týmto ľuďom občania a dávajú ich svojimi hlasmi. Ak by ich tam nechceli, tak tým priamym hlasovaním im tie hlasy nedajú, povedia, ty si už na inej úrovni, tebe už tie hlasy nedám. Čiže nie je to až také celkom jednoduché riešenie, a preto ho ani tu osobne nechcem teraz dokončiť. Boli to len otázky na zamyslenie. Ďakujem pekne.
Hrnčiar, Andrej, poslanec NR SR (2012-04-04):
Sľubujem. (Potlesk.)
Glváč, Martin, podpredseda NR SR (2019-05-13):
Pán poslanec Marosz.
Bugár, Béla, podpredseda NR SR (2019-09-17):
Prezentujme sa a hlasujme. (Hlasovanie.) Prítomných 139, za 88, zdržalo sa 50 poslancov, 1 nehlasoval. Body zo spoločnej správy sme schválili.
Gažovičová, Tina, poslankyňa NR SR (2023-12-19):
Ďakujem pekne, pán predsedajúci. Ďakujem dodatočne kolegovi Trubanovi za zhrnutie a poukázanie na rôzne problematické aspekty, ktoré kompetenčný, táto predložená novela kompetenčného zákona predkladá. V tej, v tom vystúpení bol taký citát, myslím, že to bolo z toho, z toho listu, ktorý poslala pani Bláhová, že by, sú pripravení na slušný a vecný dialóg s vládou. A to vo mne tak zarezonovalo, lebo práve tým, že tento zákon bol predložený do skráteného legislatívneho konania, tak naozaj vláda a koalícia v obrovskej miere obmedzila tú možnosť toho, toho slušného a vecného dialógu. A aj tuto v sále napríklad včera večer tesne pred polnocou, keď kolega Szalay mal vynikajúci príspevok o zdravotníctve, aj on upozornil na to, že áno, nesúhlasí napríklad so všetkým, čo robí predsedkyňa Bláhová, a určite je veľa priestoru na zlepšovanie aj povedzme v týchto jednotlivých úradoch, do ktorých táto novela zasahuje, ale nemalo by sa to robiť tak, že sa v skrátenom legislatívnom konaní tesne pred Vianocami popri iných dôležitých veciach, ako napríklad rozpočtu, predloží zákon, ktorý iba kumuluje moc vlády menovať a odvolávať si do týchto úradov, koho chcú. Toto naozaj nie je, nevytvára priestor na žiaden slušný a vecný dialóg, ale iba je to akoby predpokladanie toho, že vláda si bude môcť ešte viac robiť, čo chce. Ďakujem pekne.
Šimečka, Michal, podpredseda NR SR (2024-05-03):
Ďakujem veľmi pekne. Otváram všeobecnú rozpravu. Nedostal som žiadnu písomnú prihlášku, a preto sa pýtam, či sa niekto do rozpravy chce prihlásiť ústne. Uzatváram možnosť prihlásiť sa ústne. Vyhlasujem všeobecnú rozpravu za skončenú a, pán navrhovateľ, chcete sa ešte k nej vyjadriť? Vyzerá, že nie. Pani spravodajkyňa? Tiež vyzerá, že nie. Takže prerušujem rokovanie o tomto bode. Posúvame sa ďalej, konkrétne k prvému čítaniu o návrhu poslankyne Tiny Gažovičovej na vydanie zákona, ktorým sa dopĺňa zákon 245/2008 o výchove a vzdelávaní, teda školský zákon, a o zmene a doplnení niektorých zákonov v znení neskorších predpisov, tlač 249. Návrh na pridelenie na prerokovanie výborom je v rozhodnutí 245 a dávam slovo poslankyni Tine Gažovičovej, aby návrh zákona uviedla. Nech sa páči. [Rokovanie v prvom čítaní o návrhu poslankyne Národnej rady Slovenskej republiky Tiny Gažovičovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 249.]
Čislák, Viliam, minister zdravotníctva SR (2015-04-24):
Ďakujem pekne. Začnem pánom poslancom Uhliarikom. No, pán poslanec, to, čo ste teraz prečítali, nie je žiadny omyl, ale je to celosvetový trend. Pretože ak si uvedomíte, že nielen náš štát, ale aj iné krajiny, ktoré dávajú na zdravotníctvo omnoho, omnoho viacej miliárd, tak tam diagnostikou a terapiou ovplyvnia iba 20 % zdravia človeka; 20 %. Tak si zoberme, že ak u nás je 5 mld. a v Rakúsku je štyrikrát viacej a v Holandsku ešte viacej, tak kde to všetko končí jednoducho? A toto presne, čo ste vraveli, za tým si jednoducho stojím. Áno, prevencia, verejné zdravie, to, že každý sa má starať o to, aby bol čím dlhšie zdravý občan. Samozrejme, viete, čo je v tomto paradox? Že to nie je finančne náročné, ale je to filozoficky niekedy náročné to ľuďom jednoducho vysvetliť. A s tým sa jednoducho musia ľudia stotožniť. Samozrejme, ale to chcem povedať, že to je časť toho zdravotníctva, to nie je všetko, hej. To znamená, že my teraz nekašleme na pacientov, ale niekde treba začať, aby sa s touto filozofiou ľudia zoznámili a takýmto spôsobom jednoducho išli. Za tým si jednoducho stojím. A čo sa týka toho presunu tých pacientov, to nebude také hromadné, že teraz ich budeme zosypávať z nemocníc smerom dole. Ale ako som zdôraznil, ten všeobecný lekár na začiatku má mať záchyt toho pacienta. Na začiatku ho má diagnostikovať, pretože keď je choroba v počiatočnom štádiu, samozrejme, že lepšie sa lieči. Samozrejme, že ten benefit pre pacienta je omnoho lepší aj pre tú spoločnosť. Takže vnímajte ten odsek, čo ste povedali, tak, ako som vravel. (Potlesk.) To je k vám. Čo sa týka pána poslanca Mikloška. Ja sa veľmi teším, lebo teraz na to nie je čas, keď rozvinieme debatu o poisťovniach, a konkrétne o súkromných poisťovniach. Dokonca dám návrh, akým spôsobom by sme mohli postupovať všetci, a ja dúfam, že aspoň vo vašich radoch, aspoň ôsmi sa nájdu takí, ktorí by schválili jeden zákon, a toto všetko by to jednoduchým spôsobom vyriešilo a nemuseli by sme riešiť nejaké kompromisné riešenia, čo priznám, čo nepriznám, akým sofistikovaným spôsobom si oni jednoducho peniaze môžu vyťahovať z poisťovní. To je ďalšia vec. Ďakujem pekne za podporu, pán poslanec Záhumenský. Pán poslanec Lipšic, zase by sme rozprávali asi dookola. Príďte na ministerstvo zdravotníctva... (Prerušenie vystúpenia časomerom. Potlesk.)
Ďuriš Nicholsonová, Lucia, podpredsedníčka NR SR (2018-03-23):
S reakciou na faktické poznámky pán poslanec Rajtár.
Buček, Jozef, poslanec NR SR (2018-12-04):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Blaha, Ľuboš, podpredseda NR SR (2024-05-02):
Pán poslanec Branislav Škripek.
Kollár, Boris, predseda NR SR (2023-06-14):
Pán poslanec, nevyrušujte, nemáte slovo.
Laššáková, Jana, podpredsedníčka NR SR (2015-10-01):
Pán poslanec, máte doplňujúcu otázku? Nech sa páči, máte na to dve minúty.
B. Bugár, podpredseda NR SR: (2002-05-30):
Otváram rozpravu o tomto bode programu. Ako jediný písomne sa prihlásil pán poslanec Šebej. Nech sa páči, máte slovo.
Blanár, Juraj, podpredseda NR SR (2023-05-18):
Vyhlasujem rozpravu za uzavretú. Poprosím pána spravodajcu ohlásiť termín hlasovania, alebo ak má záujem, o záverečné slovo.
Poliačik, Martin, poslanec NR SR (2017-04-07):
Ďakujem pekne. Dnešná noc vojde do dejín, to už vieme. Američania bombardujú sýrske pozície práve teraz a nevieme, čo z toho bude, ale každopádne v jednej veci je, je to zlom a táto noc bude zapamätaná. Ak v rámci slovenskej politiky to bude zároveň noc, kedy začal padať minister Richter tak to bude pre slovenskú politiku dobrý signál. Ja pevne verím, že to, čo tu dnes v noci odznelo, neskončí len v archíve Národnej rady, že ľudia, ktorí počúvali, a ľudia, ktorí to sledovali, tak si minimálne vstúpia do svedomia, že niečo akútne podcenili, niečo akútne nevideli, že tam, kde malo byť alokované množstvo energie, peňazí a personálu, tak to nebolo a na základe toho sa vytvorilo predpolie pre ľudské tragédie. Som presvedčený o tom, že minister Richter je za to priamo zodpovedný, a nielen za posledných pár mesiacov, ale za dlhé roky, čo je na ministerstve sociálnych vecí, a nie je pravda, že by ho za tie roky ľudia na to neupozorňovali. Opak je pravdou. A som rád, že si to zhrnul, Jozef, som rád, že si tu bol, som rád, že si to zastrešil z pozície bývalého ministra, možno budúceho tiež, a dúfam, že táto noc okrem toho historického momentu na medzinárodnej scéne bude niečo znamenať aj pre Slovensko. (Prerušenie vystúpenia časomerom.)
Dubéci, Martin, poslanec NR SR (2024-06-19):
Ďakujem, pán predsedajúci. Chcel by som požiadať a podať procedurálny návrh na termínovanie parlamentných tlačí 240, čo je zákon o mene a priezvisku, teda jeho zmena, tlači 243, Trestný zákon, tlači 342, zákon o štátnom občianstve, a tlači 343, zákon na vydanie príspevku na úhradu nákladov na bývanie, na štvrtok 27. júna na deviatu kvôli účasti hlavnej predkladateľky v Rade Európy reprezentujúc Národnú radu. Ďakujem pekne.
Žiga, Peter, podpredseda NR SR (2024-06-27):
Na vyše vystúpenie dve faktické poznámky. Ako prvá pani poslankyňa Plaváková.
Hrnčiar, Andrej, podpredseda NR SR (2016-06-21):
Vidím, že už pán poslanec Baránik už je tu, takže budeme pokračovať. Nech sa páči, spravodajská informácia.
Laurenčík, Milan, podpredseda NR SR (2022-06-15):
Poslednú faktickú poznámku má pán poslanec Dominik Drdul, nech sa páči.
Bugár, Béla, podpredseda NR SR (2016-11-22):
Ďalej v rozprave vystúpi pán poslanec Pčolinský, nech sa páči, máte slovo.
Pčolinský, Peter, podpredseda NR SR (2023-03-16):
Doplňujúca otázka, pán poslanec.
D. Lipšic, poslanec: (2008-12-05):
Čiže to veľa podľa mňa nemá nič spoločné so zákonom o ochrane nefajčiarov, pretože potom ak to je naozaj tak, že by samospráva si mala regulovať všetko sama, no tak potom neregulujme. Načo máme zákon č. 253/1994 o právnom postavení a platových pomeroch starostov obcí a primátorov miest? Nechajme to na samosprávu od nevidím do nevidím, môže určovať platy primátorov a starostov. Čiže problém nie je zrejme, že to chceme regulovať, problém je akože, ako to regulovať, a to si myslím, že preto tie vystúpenia boli obidve pomerne nelogické. Ale čo sa týka troch štátnych mocí, tento parlament prijal už kedysi dávno mechanizmus určovania platov vo všetkých troch mociach odvodený od platu poslanca. Aj plat ministra, aj plat sudcu a prokurátora je určený a odvodený podľa platu poslanca. Čiže preto je podľa mňa logické, že tento návrh je správny. Ale ja som preto uviedol to zmrazovanie platov samosprávy a očakával som teda reakciu zo strany vládnej koalície, pretože my sme už na základe tohto podnetu, ktorý som predložil, schválili zmrazenie platov v zákonodarnom orgáne a v exekutíve. Keďže zjavne v parlamente nie je vôľa rozšíriť tento návrh aj na samosprávu, ktorá je financovaná z verejných zdrojov, už z rôznych príčin a z rôznych argumentov, tak som sa nakoniec rozhodol, že tento návrh zákona vezmem späť. Ďakujem.
Blanár, Juraj, podpredseda NR SR (2021-02-05):
O slovo požiadal pán navrhovateľ a podpredseda vlády Richard Sulík. Nech sa páči, udeľujem vám slovo.
Kollár, Jozef, poslanec NR SR (2010-08-10):
Ďakujem pekne. Vážený pán predseda Národnej rady Slovenskej republiky, vážená pani predsedníčka vlády Slovenskej republiky, vážení členovia vlády, dámy a páni, dovoľte mi, aby som teraz prečítal návrh uznesenia Národnej rady Slovenskej republiky z 10. augusta 2010 k Programovému vyhláseniu vlády Slovenskej republiky so žiadosťou o vyslovenie dôvery vláde (tlač 39). Národná rada Slovenskej republiky podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky so žiadosťou o vyslovenie dôvery vláde, ktoré vláda predložila podľa čl. 113 Ústavy Slovenskej republiky. A. schvaľuje Programové vyhlásenie vlády Slovenskej republiky; B. vyslovuje dôveru vláde Slovenskej republiky. Dávam teda hlasovať o časti A a o časti B návrhu uznesenia, ktorým Národná rada schvaľuje programové vyhlásenie vlády a vyslovuje dôveru vláde. Prosím, pani poslankyne a páni poslanci, prezentujme sa a hlasujme.
Milanová, Natália, poslankyňa NR SR (2018-05-29):
V rozprave vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, predseda NR SR (2011-07-08):
Pán poslanec Novotný reaguje na faktické poznámky.
Grendel, Gábor, podpredseda NR SR (2020-05-15):
S reakciou na faktické poznámky pán poslanec Dostál.
Bugár Béla, podpredseda NR SR (2019-09-25):
Nech sa páči, prezentujme sa.
Hatráková, Katarína, poslankyňa NR SR (2022-09-21):
Ďakujem pekne. Takže mám na mysli dohovor o právach, Dohovor OSN o právach osôb so zdravotným postihnutím. V návrhu sme teda veľmi podrobne upravili podmienku použitia obmedzovacieho prostriedku a je veľmi dôležité, že má platiť nasledovné, že ak sa nedala situácia zvládnuť miernejšou možnosťou, má sa zvážiť závažnosť klientskeho stavu a aktuálna situácia pri voľbe spôsobu použitia obmedzovacieho prostriedku a má sa vybrať ten najmiernejší spôsob aj napriek tomu, že sa vymedzuje, že použitie obmedzovacieho prostriedku nie je metóda poskytovania zdravotnej starostlivosti, ale len bezpečnostné opatrenie. Návrh zákona teda explicitne zakazuje, aby použitie obmedzovacieho prostriedku slúžilo na zľahčenie poskytovania starostlivosti alebo zvládnutia bežného nepokoja pacientov. Pretože nadužívaniu prostriedku má brániť aj vyjadrenie princípu časovej nevyhnutnosti, tento princíp rozvíja detailnejšie, a to tak, že pacient obmedzený použitím obmedzovacieho prostriedku musí byť pravidelne monitorovaný najmenej každých dvadsať minút. Platí tiež povinnosť pri každej kontrole prehodnotiť nevyhnutnosť ďalšieho použitia obmedzovacieho prostriedku. Z pohľadu mojej ďalšej legislatívnej činnosti je, možno je dôležité aj ustanovenie § 6d ods. 14, ktoré uvádza (zaznel gong): "Ak použitie obmedzovacieho prostriedku najmä vzhľadom na čas trvania obmedzenia vedie k obmedzeniu pacienta vo voľnom pohybe alebo k obmedzeniu styku pacienta s vonkajším svetom, je poskytovateľ povinný urobiť oznámenie podľa osobitného predpisu. Oznámenie podľa osobitného predpisu je oznámenie podľa § 253.“ (Prerušenie vystúpenia predsedajúcim.)
Grendel, Gábor, podpredseda NR SR (2022-05-10):
Štyri faktické poznámky na vystúpenie pána podpredsedu. Ako prvý pán poslanec Juraj Krúpa.
Klus, Martin, poslanec NR SR (2018-05-10):
Ja len veľmi stručne. Ďakujem pekne za odpoveď a keďže mám ešte niektoré ďalšie otázky, ktoré súvisia s touto témou, tak keď tak sa opýtam na konci nejakú dlhšiu doplňujúcu otázku. Ďakujem pekne.
Verešová, Anna, poslankyňa NR SR (2016-06-16):
Vy ste sa v politike zhumpľoval? (Reakcie z pléna.) Ďakujem.
Bugár, Béla, podpredseda NR SR (2016-10-20):
Ďakujem, pán minister. Pani spravodajkyňa, chcete? Ďakujem veľmi pekne. Prerušujem rokovanie o tomto bode programu. Nasleduje prvé čítanie o návrhu poslancov Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov. Návrh zákona má parlamentnú tlač 271. (Rokovanie o návrhu poslancov Národnej rady Slovenskej republiky Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov , tlač 271.) Dávam slovo pánovi poslancovi Gáborovi Gálovi, aby návrh zákona uviedol.
Baláž, Vladimír, poslanec NR SR (2019-09-19):
Ďakujem za slovo, pán predsedajúci. V rozprave vystúpili štyria poslanci, pričom bol podaný jeden pozmeňujúci návrh a ten podala pani poslankyňa Antošová a jeden procedurálny návrh, ktorý podal pán poslanec Simon. Dajte, pán predsedajúci, najprv hlasovať o procedurálnom návrhu pána poslanca Simona, aby návrh sa vrátil na dopracovanie.
Laššáková, Jana, podpredsedníčka NR SR (2013-05-22):
S reakciou pán poslanec Vašečka. Nech sa páči.
V. Veteška, podpredseda NR SR: (2003-11-06):
Keďže sme ukončili prerokovanie tohto bodu programu, pristúpime k druhému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov. Prosím pána ministra práce, sociálnych vecí a rodiny Slovenskej republiky Ľudovíta Kaníka, aby vládny návrh zákona odôvodnil.
Vaňová Jarmila, poslankyňa NR SR (2021-07-01):
Ďakujem, pán predseda. Pán predseda, v rozprave vystúpila jedna pani poslankyňa. Nebol predložený žiadny návrh. Dajte preto hlasovať o tom, že Národná rada berie Výročnú správu Ústavu pamäti národa za rok 2021 na vedomie.
A. Belousovová, podpredsedníčka NR SR: (2006-12-13):
Máte slovo, pani poslankyňa.
Kollár, Boris, predseda NR SR (2020-05-13):
Pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Grendel, Gábor, podpredseda NR SR (2021-05-05):
S reakciou na faktické poznámky pán poslanec Herák.
B. Bugár, podpredseda NR SR: (2004-09-07):
Otváram všeobecnú rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Prerušujem rokovanie o tomto bode programu. Ďakujem, pani spravodajkyňa. Pristúpime k prvému čítaniu o vládnom návrhu zákona o súdoch a o zmene a doplnení niektorých zákonov (tlač 837). Prosím podpredsedu vlády a ministra spravodlivosti Daniela Lipšica, aby vládny návrh zákona odôvodnil.
Pellegrini, Peter, predseda NR SR (2023-12-14):
Pán poslanec Vančo.
M. Číž, podpredseda NR SR: (2008-07-01):
Teraz v rozprave vystúpi pani poslankyňa Mušková, pripraví sa pán poslanec Fronc, ktorý stratil poradie ako písomne prihlásený, takže ešte má jedenkrát možnosť. Prosím.
M. Vášáryová, poslankyňa: (2006-10-24):
Pán predseda, keďže sme hlasovali o všetkých bodoch spoločnej správy i o pozmeňujúcich návrhoch z rozpravy, na základe poverenia, ktoré som dostala od gestorského výboru, odporúčam hlasovať o tom, že prerokúvaný vládny návrh zákona prerokujeme v treťom čítaní ihneď.
Danko, Andrej, predseda NR SR (2017-04-06):
S reakciami na faktické, pán poslanec Rajtár.
Paška, Pavol, predseda NR SR (2013-06-27):
Tak potom budeme pokračovať. Prerušujem rokovanie.
Číž, Miroslav, podpredseda NR SR (2015-11-26):
Ďakujem pekne. Tak otváram rozpravu. Pýtam sa, či sa niekto hlási do rozpravy ústne. Neregistrujem žiadneho pána poslanca, tak mi dovoľte vyhlásiť všeobecnú rozpravu za skončenú. Ďakujem navrhovateľovi aj spravodajcovi a prerušujem rokovanie o tomto bode programu. Vážené kolegyne, kolegovia, je devätnásť hodín, tak mi dovoľte prerušiť rokovanie, dnešné rokovanie našej schôdze. Zaželám vám všetkým príjemný večer a stretneme sa opäť zajtra o deviatej hodine. (Prerušenie rokovania o 19.00 hodine.)
P. Hrušovský, predseda NR SR: (2004-10-28):
(Hlasovanie.) 137 prítomných, 135 za, 1 sa zdržal, 1 nehlasoval. Pozmeňujúci návrh pána poslanca Horvátha sme schválili. M. Abelovský, poslanec: Pán predseda, keďže disponujem splnomocnením gestorského výboru, dajte hlasovať o postúpení tohto zákona do tretieho čítania.
Glváč, Martin, podpredseda NR SR (2017-04-04):
S reakciou pani poslankyňa Gaborčáková.
Hrnčiar, Andrej, podpredseda NR SR (2019-09-12):
Takže končí hodina otázok. Skôr ako pristúpime k rokovaniu, chcem vás informovať, že vo výbore pre európske záležitosti bolo prijaté odporúčanie, aby o návrhu na vyslovenie súhlasu s Komplexnou hospodárskou obchodnou dohodou (CETA) medzi Kanadou na jednej strane a Európskou úniou a jej členskými štátmi na strane druhej, tlač 872, rokoval aj Výbor Národnej rady Slovenskej republiky pre pôdohospodárstvo a životné prostredie. Vzhľadom na danú skutočnosť, že oproti schválenej spoločnej správe k uvedenému bodu rokovali ďalšie dva výbory, je potrebné, aby gestorský výbor opäť rokoval. Predseda Národnej rady na základe uvedeného pozmenil svoje rozhodnutie a návrh na vyslovenie súhlasu pridelil aj výboru pre pôdohospodárstvo a životné prostredie a určil termín na prerokovanie. Uvedený bod na schôdzi Národnej rady prerokujeme vo štvrtok 19. septembra o 9.00 hodine. Vážené panie poslankyne, vážení páni poslanci, pokračujeme v popoludňajšom rokovaní tretieho dňa 49. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, tlač 1610. Pani ministerka Kalavská je tu, poprosím spravodajcu pána poslanca Zelníka, aby zaujal miesto určené pre spravodajcov. A v rozprave vystúpi pán poslanec Drobný, ale budeme musieť počkať na pána poslanca Zelníka. (Krátka pauza. Reakcie z pléna.) Nech sa páči, pán poslanec, na miesto spravodajcu si sadne pán poslanec Baláž. (Pokračovanie rokovania o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1610.)
Kažimír, Peter, poslanec NR SR (2011-07-01):
V tejto krajine sa to stáva často, že zastane čas. Takže by som sa chcel opýtať aj pisateľov tohto stanoviska, či im nevadí tento problém, pretože ak ide o to, aby sme sa pozreli pravde do očí. Oficiálne stres testy, ktoré vyjdú a budú prezentované Európskou centrálnou bankou a veľkou tlačovou konferenciou, budú uvedené a komentované, určite aj ministrami financií a vrátane toho aj naším ministrom financií Ivan Miklošom, opäť budú abstrahovať od rizík a príp. haircutov, diskontov a podobných záležitostí týchto dlhopisov. A toto je problém, na ktorý nikto nikdy neupozornil. Takže aby som snáď aj skončil. Takže k celej tejto veci, tak ako bola dnes prezentovaná a tak ako aj zrejme skončí, lebo veľmi dobre viete, že posun hlasovania bol daný nielen z hľadiska záujmov o túto debatu, ale aj z hľadiska toho, aby sa odsunulo hlasovanie na budúci víkend aj z iných dôvodov, a ja naozaj by som už len medzi štyrmi očami prijal vysvetlenie, o čo vlastne dneska išlo, ak nešlo len o tie dva-tri prejavy tých hlavných potentátov tejto potýčky, chcem len povedať, že pravda je akože fakt skvelá vec, bol to súboj o tom, kto je konzistentný a kto konzistentný nie je, kto hovoril pravdu vtedy a kto ju hovorí teraz a kto hovoril to isté vtedy a dnes. Problém je, že kolegovia, je to o tom, že ľudia si veľmi ľahko vyberú a pochopia, kto je v akej miere konzistentný a kto bol zástancom spoločnej akcie členských krajín eurozóny aj vtedy a kto ním je aj dnes. A keď hovoríme o tom, kto nejakým spôsobom mätie ľudí, tak ja skončím iba takou opäť nejakou alegóriou,. Minister Uhliarik teraz práve robí nejaké veľké seky v zdravotníctve. Tak som sa dočítal, okrem toho sa to dotkne aj napr. psychiatrických oddelení, že v roku 2009 bolo hospitalizovaných 41 670 ľudí s psychickými poruchami a bolo 1,722 mil. ambulantných vyšetrených na tú tému a 1 650 pacientov v príslušnej ochrannej ambulantnej liečbe. Toľko tu máme pacientov. No a rozhodnutiami pána Uhliarika sa mnoho týchto ľudí bude musieť dostať do domácej liečby. A ja už začínam chápať, že to je zámer, lebo kto iný by vás potom volil v tých ďalších voľbách, ak nie títo prepustenci. Ďakujem. (Smiech a potlesk v sále.)
P. Hrušovský, predseda NR SR: (2003-06-17):
(Hlasovanie.) Prítomných je 124 poslancov, za 111, zdržalo sa 12, nehlasoval 1. Konštatujem, že návrh zákona Národná rada schválila. Teraz pristúpime k druhému a tretiemu čítaniu o zákone z 22. mája 2003 o zvýšení dôchodkov v roku 2003 a o zmene a doplnení niektorých zákonov v oblasti sociálneho zabezpečenia, vrátenom prezidentom Slovenskej republiky na opätovné prerokovanie Národnou radou. Materiál ste dostali ako tlač 289. Poprosím teraz pani poslankyňu Bauer, ktorú poveril gestorský výbor, aby ako spoločná spravodajkyňa informovala Národnú radu o výsledku prerokúvania vráteného návrhu zákona pánom prezidentom na opätovné prerokovanie, ako aj o odporúčaní gestorského výboru. Pani poslankyňa, máte slovo, nech sa páči.
Remišová, Veronika, poslankyňa NR SR (2024-01-16):
Pán, pán poslanec, pán podpredseda Národnej rady pán Blaha... (Prerušenie vystúpenia predsedajúcim.)
J. Ivančo, poslanec: (2008-04-09):
Pán poslanec, vy ste hovorili, že zákon nerieši obsah. Asi máte pravdu. Tento zákon, žiaľ, ale rieši sankcie za obsah, ktorý bude zverejnený v médiách. A tie sankcie sú také, ktoré sú neprijateľné pre opozíciu. Aj preto sme vyjadrili svoje názory a protesty proti pôvodnému návrhu znenia mediálneho zákona. Takže poprosil by som vás, aby sme uviedli veci na pravú mieru a nehovorili ste o politickej agende opozície, keď začalo to niekde u vášho predsedu. Ďakujem pekne.
Tóth, Vojtech, poslanec NR SR (2020-09-25):
Ďakujem, ja totiž ďakujem za to, že sme sa rozhodli konečne dať tieto veci do poriadku. A to, čo aj hovoril kolega, je načase sa s tým vysporiadať. Napríklad my v Košiciach máme veľké problémy s tým, že vznikne malá krčmička, ktorá si tam dá automaty, a potom je z toho velikánsky problém. Ja sa len chcem spýtať jednu vec, že ako chceme merať tých 500 metrov, lebo ja si myslím, že toto bude ten veľký, jeden z tých problémov, že ako v tých mestských častiach sa bude merať tých 500 metrov, že či vieme sa aj na to nejak pripraviť a vedieť, vedieť to dobre odôvodniť. A druhá moja taká vec alebo také pozorovanie je, že by trebalo urobiť nový zákon o tom hazarde a o týchto veciach, lebo dneska máme vlastne herňu aj v mobilnom telefóne a každý sa môže prihlásiť a vie to celé obísť. Takže trebalo by možno aj do budúcnosti urobiť nový zákon, ktorý myslí aj na, že, že sú mobilné, že sú tie herne dostupné aj v mobilných telefónoch. Ďakujem veľmi pekne.
Pčolinský, Peter, podpredseda NR SR (2022-12-05):
Ďakujem pekne, prerušujem rokovanie o tomto bode programu. Nasledovať by mali body pána poslanca Miroslava Kollára, ale nakoľko je ospravedlnený, tak tlač 1238 a 1239 prepadáva a nasledovať bude prvé čítanie návrhu poslanca Martina Čepčeka na vydanie zákona, ktorým sa mení zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona je pod tlačou 1311, návrh na jeho pridelenie na prerokovanie výborom je v rozhodnutí č. 1369. Dávam slovo poslancovi Martinovi Čepčekovi, aby návrh zákona uviedol. Pán poslanec Viskupič, vitajte. (Rokovanie návrhu poslanca Národnej rady Slovenskej republiky Martina Čepčeka na vydanie zákona, ktorým sa mení zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1311.)
Blaha, Ľuboš, podpredseda NR SR (2024-01-18):
Môžte sa vyjadrovať o mojej osobe v tretej osobe, ale nemôžte sa priamo na mňa obracať. A dobre to viete, lebo ste tu už dosť dlhý čas.
Laurenčík, Milan, podpredseda NR SR (2021-09-17):
Ďakujem. Toto bol posledný príspevok vo všeobecnej rozprave, preto vyhlasujem všeobecnú rozpravu za skončenú. Chcem sa spýtať, či chce pani navrhovateľka zaujať stanovisko. Chce. Nech sa páči.
Hlina, Alojz, poslanec NR SR (2014-11-09):
Ďakujem vám veľmi pekne. Pán minister, ono to čiastočne súvisí aj s mojou povahou, ale tak ja sa s tým nejako netajím, že ak som za niečo niekedy najviac zaplatil, tak za slobodu, že mi nemá kto zavolať, a keď tresnem dverami, tak tresnem dverami. A ja vám poviem tak, že v tých, v tom čase padni, komu padni. Ale ja nechcem čítať Knihu Genezis, ktorú vy tu stále čítate. Na pánovi Mihálovi teraz záleží akurát to, akej farby bude mať kočík. Pán kolega, ale vy ste minister, vy rozhodujete o miliónoch. A to je pre mňa kľúčové. Ja sa sústreďujem na podstatu. Tu už bojovníkov za svetový mier bolo a ešte bude. A všelijakých. No, zdržím sa, dobre? Ja sa sústreďujem na podstatu. Podstata je, že odhaľujeme, čo ste zač. Proste ste sa nerozpakovali na cétečku. To cétečko tam, áno, dobre to povedal kolega, tam nie je. To znamená, to staré niekde zabalené v nejakom igelite, nové tam nie je, bohvie, kedy bude, bude. A ja vám ešte poviem zo skúseností s touto krajinou. To zľahne, usadne a potom sa len dozvieme o nejakom súdnom spore, že chlapci z Belize v tých šortkách s palmami vysúdili nejakú pokutu za to, že nemohli dodať to cétečko. Ja viem, že to už tam niekde je prichystané, že oni o nič neprídu. Ale ak niekto o niečo príde, tak áno, ja viem, čo to je, keď vnímate, neviete týždeň spať, dva týždne spať: je to, nie je to, čo to je, aké to je? Viete, čo to je? To sú hrozné veci. Vy tých ľudí v Piešťanoch a v okolí asi nechávate, nechávate, áno, to je presne to. A to je tá podstata. A na tú, či sa budete hnevať, pán kolega, alebo nebudete, na tú verím, že sa budeme sústrediť. O svetový mier tu už bojovali a budú bojovať, neviem, koľkí. A verím, že my sa budeme sústrediť... (Prerušenie vystúpenia časomerom.)
Bugár, Béla, podpredseda NR SR (2017-11-29):
Nech sa páči, prezentujme sa a hlasujme o pridelení tohto návrhu výborom a tak isto o určení gestorského výboru a lehoty potrebné na prerokovanie tohto návrhu vo výboroch. (Hlasovanie.) Prítomných 136 poslancov, za 134, 1 sa zdržal, 1 nehlasoval. Návrh bol schválený. Pokračujeme hlasovaním o bode 14. schváleného programu. Prosím pána poslanca Kéryho, spoločného spravodajcu, aby uvádzal v druhom čítaní teda hlasovanie o vládnom návrhu zákona, ktorým sa mení a dopĺňa zákon č. 151/2010 Z. z. o zahraničnej službe (tlač 693). (Hlasovanie o vládnom návrhu zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení niektorých zákonov v znení neskorších predpisov , tlač 693.)
Danko, Andrej, podpredseda NR SR (2023-12-13):
Na vystúpenie pána poslanca desať faktických poznámok. Poslankyňa Kalmárová.
P. Minárik, poslanec: (2010-02-04):
Nechcem sa sporiť s kolegom Haleckým, pretože už sme tu opakovane hovorili, čo je potrebný relax a čo je ukájanie nezriadených túžob a vášní. Určite aj niektoré iné ľudské potreby sú potrebné pre náš plnohodnotný život, v prvom rade jedlo a prirodzene napríklad aj sex. Hranie určite prirodzene nie a sex prirodzene áno, ale štát nebuduje a nezvýhodňuje bordely. Neviem, prečo zvýhodňuje hranie vo veľkom. Ak bude kolega Halecký stále hovoriť, že hranie by sme nejako mali podporiť, lebo je to potrebné na uvoľnenie napätí našej mládeže, tak ja poviem, či sa zbláznil a či by sa napätie mládeže nemalo uvoľňovať napríklad športom, tancom alebo niečím podobným, a nie hraním. Áno, len 5, 6, 10, neviem, koľko percent je geneticky náchylných k nejakým závislostiam, či úž látkovým, alebo nelátkovým, áno, tým sa potom musíme venovať. Ale, bohužiaľ, nie sme tak ďaleko, aby sme tú genetickú predispozíciu vedeli odhaľovať a priori. Bohužiaľ, tú genetickú predispozíciu nám odhalí až to, keď pijú a prepadnú tomu, keď hrajú a tomu prepadnú, a preto, aby sme ich mohli potom liečiť, im to predsa dopredu nebudeme umožňovať, len aby sme si otestovali, ktorí prepadnú a ktorí nie. Pán kolega Halecký, to je proste zlá taktika. Taktika by mala byť taká: nevystavujme ľudí takému pokušeniu. Nevystavujme ich.
Halgašová, Jarmila, poslankyňa NR SR (2020-07-08):
Vážený pán predseda, vážený pán minister, vážení páni poslanci, vážení pani... vážené panie poslankyne, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona (tlač 138). Predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 11. septembra 2020 a v gestorskom výbore do 14. septembra 2020. Pán predsedajúci, otvorte, prosím, všeobecnú rozpravu.
Janiš, Stanislav, poslanec NR SR (2011-09-14):
Pán predsedajúci, dajte hlasovať o zákone ako celku s odporúčaním gestorského výboru schváliť.
Bugár, Béla, podpredseda NR SR (2018-05-09):
Pán poslanec Číž.
P. Paška, predseda NR SR: (2009-02-06):
(Hlasovanie). 136 prítomných, 133 za, 3 sa zdržali. Tieto body zo spoločnej správy sme schválili.
F. Mikloško, poslanec: (2006-10-18):
Čiže prosil by som a odporúčal, aby sme naozaj hlasovali za. Je to asi posledný zákon v celej tej sérii za 15 rokov, ktorým rehabilitujeme ľudí postihnutých minulým režimom. Ďakujem.
Bugár, Béla, podpredseda NR SR (2017-12-08):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku poslancov. Nie, vyhlasujem rozpravu za skončenú a prerušujem rokovanie o tomto bode programu. Teraz by malo nasledovať druhé čítanie o návrhu poslancov Štefana Zelníka a Tibora Bastrnáka na vydanie novely zákona č. 578/2004 z. z. o poskytovateľoch zdravotnej starostlivosti (tlač 712), ale vzhľadom k tomu, že výbory ešte pridelený návrh nedokončili, nerokovali o tom, takže až po rokovaní výborov môžme sa zaoberať s týmto návrhom. Teraz budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 2019/2006 Z. z. o protikomunistickom odboji (tlač 782). Prosím teraz pani poslankyňu Verešovú, aby zaujala miesto pre spravodajcov, teda pre navrhovateľov, a spravodajkyňou je pani poslankyňa Blahová, ktorá tu ale nie je. (Dlhšia pauza.) Páni poslanci, asi budeme mať problém, lebo takto sa to nedá. Dokonca pani poslankyňa ako spravodajkyňa, pani poslankyňa Jurinová bola jediná ústne prihlásená. Ešte raz, otvoriť nemusíme, lebo vy ste to už otvorila, je to otvorené, lebo to musíme, v úvodzovkách, zatvoriť, uzatvoriť, to znamená, že k tomu potrebujeme spravodajcu alebo spravodajkyňu z výboru, pokiaľ by tu bol ešte niekto a má poverenie. Pre ľudské práva a menšiny. No chcem sa opýtať, lebo asi budeme mať dnes takýto problém aj s ďalšími. Pán poslanec Petrák a pán poslanec Vážny by mali nasledovať. Takže prosím aj predsedov klubov, aby začali zháňať poslancov, lebo takto asi sa nedostaneme nikde. Potom ďalší zákon je tiež pán poslanec Petrák a Erik Tomáš. (Reakcie z pléna.) Áno, však. Páni poslanci, vyhlasujem päťminútovú prestávku a prosíme predsedov klubov, aby začali zháňať poslancov, lebo takýmto spôsobom sa asi nedostaneme nikde. Mne to je jedno, ja som zo Šamorína, takže môžme pre mňa-za mňa aj dvadsiateho druhého sedieť. (Hlasy z pléna.) Ale nemáme spravodajcu. Vážny je spravodajca. Ľubo Vážny. Dobre, takže päť minútová prestávka a skúsime. (Prestávka.) (Po prestávke.)
M. Hort, podpredseda NR SR: (2007-07-03):
Ako prvý s faktickou poznámkou vystúpi pán poslanec Tibor Cabaj. Nech sa páči.
Pročko, Jozef, poslanec NR SR (2024-09-20):
Milé kolegyne, milí kolegovia, pán generálny prokurátor, vypočul som si vašu správu a už som to tu hovoril vo faktickej, naozaj tá správa je taká ani mačka, ani pes, hodnotíte veci faktograficky, naozaj tak, ako sa udiali. Mne je veľmi ľúto, že v tej správe naozaj nezaznelo ani kúsok z toho, lebo to, čo sa dialo s Trestným poriadkom, ste vnímali už od začiatku, polovice septembra aj vy, odkedy vláda prišla, Ficova vláda prišla. A ja som bol na tom vypočutí vašom a ja som si vás naozaj vypočul a volil som vás preto, lebo ste mňa presvedčili, že tá tri-šesť-trojka bude úplne inak, mňa ste presvedčili, že budete čestne a spravodlivo riadiť Generálnu prokuratúru a prepáčte mi, tak ako hovorí Tibor Gašpar, môj hodnotiaci úsudok, tie tri-šesť-trojky, čo používate a čo ste používali, vôbec neboli podľa môjho názoru použité tak, ako by ich mal generálny prokurátor použiť, a vaše pôsobenie celé a najmä to, čo sa v tej nahrávke zaznelo od Fica, že Žilinka mu odkazuje, že sa nemusí báť, viete, to sú také veci, ktoré pre mňa ako človeka, ktorý vás volil ako čestného človeka, dávajú otázky. Ja som od vás nikdy nepočul vyjadrenie, či chodíte na tie poľovačky tam k tomu podnikateľovi, ako Fico k tomu prišiel, lebo viete, tá nahrávka z tej chaty nebola o tom, že to bolo nahraté, to bola čistá Ficova úprimná, úprimná spoveď o tom, čo robí Žilinka... (Prerušenie vystúpenia predsedajúcim.)
M. Číž, podpredseda NR SR: (2007-06-20):
Teraz má slovo pán poslanec Zelník.
Jurinová, Erika, podpredsedníčka NR SR (2014-11-08):
Prosíme predstaviteľov vlády, ktorí sú tu, keby mohli prísť do pléna Národnej rady. Páni poslanci, ak viete, kde je pán minister. Krátka prestávka, ale už, už je tu pán minister. Nech sa páči, pán poslanec, môžete pokračovať.
Bugár, Béla, podpredseda NR SR (2018-12-04):
Pán poslanec Sopko, nech sa páči.
Bugár, Béla, podpredseda NR SR (2010-09-08):
Pán poslanec Jarjabek.